Brandstof styg al weerArgieffoto Motoriste kan hulle staal vir nog ŉ verhoging in brandstofpryse wat Dinsdag om middernag in werking tree. Jeff Radebe, minister van energie, het die styging in brandstofpryse Sondag bekend gemaak. Motoriste moet vanaf 4 Julie 26c per liter meer betaal vir die prys van 93-oktaan-petrol. Die prys van 95-oktaan-petrol gaan 23c per liter duurder wees. Die prys van 0,05%-sulfaat-diesel gaan met 26c per liter styg en die prys van 0,005%-sulfaat-diesel met 24c per liter. Die prys van gas gaan ook met 37c per kg styg. Radebe het gesê die hoofoorsaak van die brandstofaanpassings is die rand/dollar-wisselkoers.